Sergey Shoyguning buyrug‘iga ko‘ra, 23 apreldan boshlab qo‘shinlarni doimiy joylashgan punktlariga qaytarish boshlanadi. Foto: TASS Rossiya mudofaa vaziri Sergey Shoygu janubiy va g‘arbiy harbiy okruglarni tekshirish tadbirlari yakuniga yetganini ma’lum qildi. «Kutilmagan tekshiruvdan maqsadga to‘liq erishildi deb hisoblayman. Qo‘shinlar mamlakatni ishonchli mudofaa qilish qobiliyatini namoyish etdi. Shu munosabat bilan janubiy va g‘arbiy harbiy okruglarni tekshirish tadbirlarini yakunlashga qaror qilindi», – dedi u. Shoyguning buyrug‘iga ko‘ra, 23 apreldan boshlab qo‘shinlarni doimiy joylashgan punktlariga qaytarish boshlanadi. Buyruqqa ko‘ra, Rossiya janubidagi harbiy mashg‘ulotlarda qatnashgan qo‘shinlar 1 maygacha doimiy joylariga qaytariladi. Avvalroq Rossiya nazorat tekshiruvi doirasida g‘arbiy chegaralariga ikkita armiya va uchta desant qo‘shinlari bo‘linmasini tashlagani xabar qilingandi.